Norint įsigyti būsto paskolą yra taikomi Kauno kredito unijos valdybos nustatyti minimalūs reikalavimai. Pirmas dalykas – jūs turite tapti Kauno kredito unijos nariu, tai galima padaryti sumokėjus minimalų pajų – stojimo mokestį, kuris siekia 30 eurų sumą. Atkreipkite dėmesį į tai, kad Kauno kredito unijos nariais gali tapti pilnamečiai, dirbantys asmenys, gyvenantys, vykdantys savo veiklą arba turintys kitų sąsajų su Kauno miestu, Kauno, Kėdainių, Raseinių, Jurbarko, Šakių, Kazlų Rūdos, Prienų, Kaišiadorių, Jonavos rajonais ar jų teritorijomis. Antras dalykas – jūs turite kreiptis į finansų konsultantą ir užsiregistruoti į nemokamą konsultaciją, kurios metu bus įvertinama jūsų kredito istorija ir finansinės galimybės gauti norimo dydžio būsto paskolą. Pildant paraišką jums reikės pateikti ir visus reikalingus dokumentus: asmens tapatybės kortelę ar pasą, banko išrašą, įrodantį apie jūsų gaunamas pastovias pajamas už pastarąjį pusmetį bei darbo oficialius darbo santykius įrodančius dokumentus (pvz. darbo sutartį). Svarbu, kad ji būtų galiojanti ilgiau nei pastaruosius keturis mėnesius. Būsto paskolos paraišką gali pateikti ir žmonės, dirbantys užsienyje. Tuo atveju, jei vykdote individualią veiklą ir dirbate sau, reikės pateikti dokumentus, įrodančius jūsų veiklos finansinę būklę. Taip pat galima kreiptis dėl būsto paskolos ir tais atvejais, kai turite laiduojantį asmenį, kuris garantuos jūsų gebėjimą vykdyti prisiimtus finansinius įsipareigojimus arba jau turite nekilnojamojo turto, kurį norėtumėte įkeisti. Tačiau turėkite omenyje, kad įkeičiant nekilnojamąjį turtą, galite tikėtis būsto paskolos, kuri neviršija 85 procentų įkeisto turto vertės.
Būsto paskola, kurią suteikia Kauno kredito unija gali būti skirta ne tik nekilnojamojo turto įsigijimui, bet ir statyboms, rekonstrukcijai ar namo renovacijai. Taip pat pasinaudojus būsto paskola galima įsigyti norimą nekilnojamą turtą, parduodamą iš varžytinių.